stanford-oval/wikipedia huggingface dataset:
Luonnollinen kieli

Luonnollinen kieli on kieli, jolla ihmiset yleisesti kommunikoivat keskenään ja joka on kehittynyt ja siirtynyt sukupolvelta toiselle osana normaalia sosiaalista kanssakäymistä.  Tällaista kieltä kutsutaan luonnolliseksi erotukseksi toisaalta formaaleista kielistä (kuten ohjelmointikielet), toisaalta keinotekoisista kielistä (kuten esperanto).
Luonnollinen kieli on ”luonnollista” kolmessa eri mielessä: 1) Kieli on syntynyt ja kehittynyt luonnollisesti tuhansien vuosien ajan ja muovautunut sellaiseksi, mikä kulloinkin on tarkoituksenmukaista; 2) Ihmislapsi on omaksunut kielen luontaisesti, ilman muodollista opetusta, kanssakäymisessä muiden ihmisten kanssa; ja 3) Ihmiset käyttävät kieltä yhteydenpitovälineenä ja hahmottavat sen avulla ympäröivän maailman verbaalisesti ja/tai viittoen.
Luonnollisia kieliä ovat paitsi verbaaliset myös viitotut kielet, jotka ovat syntyneet ja kehittyneet kuurojen keskuudessa. Kaikilla luonnollisilla kielillä on oma sanastonsa tai viittomistonsa ja rakenteensa eli kielioppinsa. Toisaalta jokainen yksittäinen luonnollinen kieli muuttuu vääjäämättömästi aikojen kuluessa käyttäjiensä keskuudessa, ja siitä syntyy samaan kieleen eri murteita. Useita kieliä käyttävät monikieliset ihmiset saattavat puolestaan yhdistellä myös eri kieliryhmiin kuuluvien kielten sanastoja ja rakenteita toisiinsa. Näin kielten kontakteista voi syntyä aikojen kuluessa luonnollisia kontaktikieliä, pidgineitä.
Ratsastuksen maailmanmestaruuskilpailut

Ratsastuksen maailmanmestaruuskilpailut (engl. FEI World Equestrian Games) ovat Kansainvälisen ratsastajainliiton FEI:n joka neljäs vuosi järjestämät ratsastusurheilun maailmanmestaruuskilpailut. Ensimmäistä kertaa ne pidettiin vuonna 1990. MM-kilpailut toimivat joidenkin lajien osalta myös olympiakarsintoina.
Ratsastuksen maailmanmestaruuskilpailuissa on edustettuna kahdeksan FEI:n hallinnoimasta kymmenestä lajista. Mukana ovat esteratsastus, kouluratsastus, kenttäratsastus, matkaratsastus, reining, valjakkoajo, vikellys sekä vammaisratsastus. FEI:n lajeista hevospallossa ja tent peggingissä järjestetään omat maailmanmestaruuskilpailut.
Vuoden 2014 MM-kilpailuihin Ranskan Normandiassa osallistui 75 maata ja 971 kilpailijaa.
MM-kilpailut 1990–2018

| Vuosi | Paikkakunta |
| --- | --- |
1990:  Tukholma
1994:  Haag
1998:  Rooma
2002:  Jerez de la Frontera
2006:  Aachen
2010:  Lexington
2014:  Normandia
2018:  Tryon
Mitalitaulukko 1990–2014

|  | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Saksa1 | 34 | 23 | 26 | 83 |
| 2 |  Yhdistynyt kuningaskunta | 18 | 20 | 9 | 47 |
| 3 |  Yhdysvallat | 14 | 13 | 12 | 39 |
| 4 |  Alankomaat | 14 | 15 | 15 | 44 |
| 5 |  Ranska | 8 | 15 | 5 | 28 |
| 6 |  Uusi-Seelanti | 5 | 1 | 2 | 8 |
| 7 |  Sveitsi | 4 | 2 | 3 | 9 |
| 8 |  Belgia | 5 | 6 | 2 | 10 |
| 9 |  Espanja | 3 | 2 | 2 | 7 |
| 10 |  Ruotsi | 2 | 1 | 7 | 10 |
| 11 |  Yhdistyneet arabiemiraatit | 3 | 1 | 1 | 5 |
| 12 |  Tanska | 1 | 5 | 6 | 12 |
| 13 |  Kanada | 1 | 4 | 4 | 9 |
| 14 |  Australia | 1 | 1 | 6 | 8 |
| 15 |  Brasilia | 1 | – | – | 1 |
| 15 |  Irlanti | 1 | – | – | 1 |
| 17 |  Italia | 1 | 3 | 3 | 7 |
| 18 |  Itävalta | – | 1 | 3 | 4 |
| 19 |  Suomi | – | 1 | 2 | 3 |
| 20 |  Unkari | – | 1 | 1 | 2 |
| 21 |  Neuvostoliitto | – | 1 | – | 1 |
| 21 |  Saudi Arabia | – | 1 | – | 1 |
| 23 |  Portugali | – | – | 1 | 1 |
| 23 |  Slovakia | – | – | 1 | 1 |
| 23 |  Norja | – | – | 1 | 1 |
1 sisältää myös Länsi-Saksan mitalit vuoden 1990 MM-kilpailuista
Suomalaismitalistit

Hopeaa
Kyra Kyrklund – Matador II, kouluratsastuksen yksikkökilpailu 1990
Pronssia
Piia Pantsu – Ypäjä Karuso, kenttäratsastusken yksikkökilpailu 2002
Katja Karjalainen – Rosie, vammaisratsastuksen kouluratsastuksen vapaaohjelma 2010
Rauhanyliopisto

Rauhanyliopiston kampus
Rauhanyliopisto (University for Peace, UPEACE) on vuonna 1980 perustettu Costa Ricassa toimiva yliopisto, jonka tavoitteena on rauhan edistäminen pyrkimällä lisäämään ihmisten välistä suvaitsevaisuutta.
Rauhanyliopistossa on tällä hetkellä 124 opiskelijaa 37 maasta, ja se on ainoa YK:n instituutioista, jolla on oikeus myöntää maisterin- ja tohtorintutkintoja. Oppilaitoksen virallinen kieli on englanti, mutta monet henkilökunnasta puhuvat vain espanjaa ja merkittävää osa yliopiston kirjaston kokoelmista ei ole saatavissa englanninkielisenä.
Yliopiston kampus sijaitsee San Josén maakunnassa noin 20 kilometrin päässä Costa Rican pääkaupungista San Josésta. Kampukseen kuuluu suojeltu metsäalue ja rauhanpuisto.
Yliopiston toiminta rakentuu vuoden mittaisten maisteriohjelmien ympärille. Yliopistolla on kahdeksan osastoa: kansainvälinen oikeus ja ihmisoikeudet, kansainvälinen oikeus ja kiistojen välittäminen, sukupuoli ja rauhanrakentaminen, kansainvälinen rauhantutkimus, rauhankoulutus, ympräistöturvallisuus ja rauha sekä media, konflikti ja rauha. Rauhanyliopisto tarjoaa lisäksi myös yhdessä yhdysvaltalaisen American Universityn kanssa kaksois-koulutusohjelman, jossa opiskelijat saavat kahden vuoden opintojen jälkeen filosofian maisterin tutkinnon American Universityn kansainvälisen tutkimuksen koulutusohjelmasta ja Rauhanyliopistosta filosofian maisterin tutkinnon luonnonvarojen käytöstä ja kestävästä kehityksestä.
Rauhanyliopiston ensimmäisenä rehtorina toimi suomalainen Tapio Varis.
Tausta

Akateemisen vapauden takaamiseksi yliopisto perustettiin YK:n yleiskokouksen hyväksymänä. Rauhanyliopisto toimii oman neuvoston ohjaamana. Yliopiston laajempi tehtävä on maailmanrauhan ja YK:n turvallisuustavoitteiden edistäminen. Koulutuksen ja tutkimuksen merkitys rauhan edistämisessä ja väkivallan vähentämisessä tunnustetaan yhä voimakkaammin. Yliopiston rahoitus tulee pääasiassa lahjoituksina eri maiden hallituksilta ja yhdistyksiltä.
Aiheesta muualla

Kuvia tai muita tiedostoja aiheesta Rauhanyliopisto Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:University for Peace
Käännös suomeksi
Prefektuuri

Prefektuuri on useissa maissa, muun muassa Ranskassa ja Japanissa, käytetty alueiden hallinnolliseen jakoon viittaava termi. Sana tulee alun perin latinan sanasta praefectura, joka tarkoitti Rooman valtakunnassa Rooman alaista kaupunkia, jota hallitsi prefekti (praefectus) ja jonka asukkailla oli osittaiset tai täydelliset Rooman kansalaisoikeudet.
Ranska

Ranskassa termiä "prefektuuri" (préfecture) käytetään neljässä eri merkityksessä. Se voi merkitä:
prefektin (préfet) hallinnoimaa aluetta
alueen hallintoa instituutiona ja sen tarjoamia palveluita
varsinaista rakennusta, jossa prefekti toimii
kaupunkia, jossa prefekti toimii (prefektuurin pääkaupunki)
Jokainen Ranskan departementti muodostaa oman prefektuurinsa (préfecture départementale). Oman prefektuurinsa muodostaa myös jokainen Ranskan 18 alueesta (préfecture de région). Koska näiden prefektuurien alueet vastaavat täysin departementteja ja alueita, sanalla "prefektuuri" viitataan yleensä vain niiden pääkaupunkeihin (virallisesti siis prefektuurin pääkaupunkiin, chef-lieu de préfecture) tai niissä oleviin hallintorakennuksiin.
Lisäksi Ranskan merialue on jaettu kolmeen meriprefektuuriin, joiden tehtäviin kuuluu mm. meripelastus ja ympäristönsuojelu. Prefektuurit ovat Atlantin meriprefektuuri, joka toimii Brestissä, Välimeren meriprefektuuri Toulonissa sekä Englannin kanaalin ja Pohjanmeren meriprefektuuri Cherbourgissa.
Departementin alajaon, arrondissementin, hallintoinstituutiota ja pääkaupunkia kutsutaan aliprefektuuriksi (ransk. sous-préfecture).
Kiina

Kiinassa maakunnat on jaettu prefektuureihin. Prefektuuritason yksiköitä ovat:
Prefektuurit
Prefektuuritason kaupungit
Autonomiset prefektuurit
Maakunnan alaiset kaupungit
Sisä-Mongolian liitot
Kiinassa on noin 335 prefektuuria. Prefektuureilla on hallinnollisia tehtäviä ja ne ovat ilmoitusvelvollisia maakunnille. Prefektuurit jakautuvat edelleen piirikuntiin.
Qin-dynastian aikaan Kiina jaettiin prefektuureihin jotka olivat ylin hallinnollinen yksikkö. Tang-dynastian aikana maa jaettiin piireihin, jotka jakautuivat prefektuureihin. Yuan-dynastian myötä otettiin Kiinassa otettiin käyttöön maakunnat, ja prefektuureista tuli kolmannen tason hallintoyksiköitä. Kiinan tasavalta poisti piirit, jolloin nykyinen paikallishallinto otettiin käyttöön.
Japani

Japanissa prefektuurit ovat ylin paikallishallinnon yksikkö. Maa on jaettu 47 prefektuuriin, joista 43 on varsinaisia prefektuureja (jap. 県,  ken), kaksi on urbaania prefektuuria (府, fu), Hokkaidō muodostaa erikoisprefektuurin (道, dō) ja Tokio on metropoliprefektuuri (都, to).
Prefektuurit jaetaan edelleen piirikuntiin ja kaupunkeihin. Prefektuureilla on varsin kattavat hallinnolliset oikeudet ja niillä on omat yksikamariset parlamentit. Prefektuurien kuvernöörit ja parlamentit valitaan prefektuurivaaleilla neljän vuoden välein.
Marokko

Prefektuurit ovat Marokossa toiseksi korkein hallintoyksikkö provinssien rinnalla. Marokon hallinnolliset alueet on jaettu provinsseihin ja prefektuureihin. Prefektuurit ovat hallintoalueiden alaisia suurkaupunkialueita kun muut alueet ovat provinsseja.
Major League Baseball -kausi 1902

Major League Baseball -kausi 1902 käsitti kaksi nykyistä suurliigaa: American League ja National League. Liigojen välisiä otteluita ei pelattu.
Nykyinen New York Yankees -nimellä tunnettu seura pelasi viimeisen kautensa nimellä Baltimore Orioles, vuonna 1903 se käytti nimeä New York Highlanders. Vastaavasti nykyisin Baltimore Orioles -nimeä käyttävä seura esiintyi ensimmäisen kerran nimellä St. Louis Browns oltuaan aikaisemmin Milwaukee Brewers. Entinen Chicago Orphans esiintyi ensimmäisen kerran nimellä Cubs, joka on tästä lähtien ollut seuran nimenä.
Liigamestareiksi pelasivat Philadelphia (nykyisin Oakland) Athletics ja Pittsburgh (vuoteen 1911 saakka Pittsburg) Pirates.
Aiheesta muualla

Baseball almanakka - American League 1902 (englanniksi)
Baseball almanakka - National League 1902 (englanniksi)
Marc-René de Voyer de Paulmy d’Argenson

Marc-René de Voyer de Paulmy d'Argenson.
Marc-René de Voyer de Paulmy d'Argenson (4. marraskuuta 1652 Venetsia – 8. toukokuuta 1721 Pariisi) oli Argensonin ensimmäinen markiisi ja ranskalainen poliitikko.
Marc-René de Voyer de Paulmy d'Argenson syntyi Venetsiassa, jossa hänen isänsä, jonka etunimi oli myös Marc-René, toimi suurlähettiläänä. Perinteen mukaisesti hänet julistettiin Venetsian kaupungin kummilapseksi ja tämän tähden hän sai kantaa etunimeä Marc.
Hän toimi valtioministerinä ja poliisipäällikkönä 21 vuotta 1697–1718. Hänen nimensä yhdistetään aina poliisipäällikön (Lieutenant général de police) virkainstituutioon. Hän laajensi viran toimialaa ja tehtäväkuvaa erityisesti perustamalla poliisitarkastajain virat vuonna 1708 ja tehostamalla julkisten paikkojen yleistä valvontaa. Hän taisteli jansenisteja vastaan ja ajoi vuonna 1709 pakoon Port-Royal-des-Champsin nunnat.
Hän toimi Ranskan oikeusministerinä 28. tammikuuta 1718 – 7. kesäkuuta 1720 ja Orléansin herttuan sijaishallituksen aikana valtiontalouden neuvoston puheenjohtajana. Hän onnistui vain vaivoin havaitsemaan Law-järjestelmän epäonnistumisen, mutta koki kuitenkin epäonnistuneensa tehtävässään ja luopui tehtävästään vuonna 1720.
Hänet valittiin Ranskan akatemian jäseneksi vuonna 1718, juuri kun hänen virkauransa oli korkeimmillaan. Hänen poikansa René-Louis ja Marc-Pierre loivat loistavat uran kuninkaan palveluksessa.
Mariazellin basilika

| Mariazellin basilika |
| --- | --- |

Sijainti:  Mariazell
Kirkkokunta:  Roomalais-katolinen kirkko
Rakentamisvuosi:  1300-luku
Materiaali:  kivi
Tyylisuunta:  gotiikka
Lisää rakennusartikkeleitaArkkitehtuurin teemasivulla
Mariazellin basilika on Itävallan tärkein pyhiinvaelluskohde ja yksi tärkeimmistä katolisista pyhiinvaelluskohteista Euroopassa. 1100-luvulla perustetussa pyhiinvaelluskohteessa osoitetaan kunnoitusta puiselle marianpatsaalle eli armonkuvalle. Tätä armonkuvaa kunnioitetaan Itävallan Suurena äitinä (Magna Mater Austriae), Unkarin Suurena valtiattarena (Magna Hungarorum Domina) ja slaavilaisten Suurenmoisena äitinä (Mater Gentium Slavorum)
Basilika on pyhitetty Neitsyt Marian syntymän muistolle, ja legendan mukaan pyhiinvaelluskohde perustettiin 21. joulukuuta 1157. Mariazell mainitaan kirjallisesti ensimmäisen kerran vuonna 1243, ja yksi kirkon Marian alttareista vihittiin käyttöön vuonna 1266.
Mariazellin basilika kuuluu Fatiman, Lourdesin, Loreton, Altöttingin ja Częstochowan ohella Shrines of Europe -luetteloon, eli se on Eupoopan merkittävimpiä katolisia pyhiinvaelluskohteita. Siellä käy vuosittain lähes miljoona pyhiinvaeltajaa.
Kuvia Mariazellin basilikasta

Kuva basilikan sisältä armonkappelin suuntaan.
Pääalttari.
Goottilainen pääsisäänkäynti.
Oven heloja kirkonpihalta.
Kuvaesitys unkarilaisten voitosta turkkilaisia vastaan.
Myöhäisgoottilainen Marian-patsas.
Armonkappeli.
Puinen Magna Mater Austriæ patsas.
Aiheesta muualla

Kuvia tai muita tiedostoja aiheesta Mariazellin basilika Wikimedia Commonsissa
Luettelo Pokémon-lajeista (561–580)

Pokémon-tuotesarjassa on 898 erilaista kuvitteellista Pokémon-lajia. Pokémon-kouluttajat pyydystävät lajeja Poké-palloihin, ja käyttävät niitä yleensä taisteluissa toisten kouluttajien Pokémoneja vastaan. Pokémon-evoluution myötä lajit voivat kehittyä ja muuttua vahvemmiksi lajeiksi.
Tässä luettelossa on listattuna 20 viidennen sukupolven Pokémon-lajia siinä järjestyksessä missä ne esitellään Pokémon-pelisarjan Pokédex-tietokannassa.
Sigilyph

| 0 | 1 | 2 |
| --- | --- | --- |
| Numero: 561 | Tyyppi: meedio/ lento | Ei kehity |
Sigilyph on viidennen
sukupolven meedio-/lentotyypin Pokémon.
Yamask

| 0 | 1 | 2 | 3 |
| --- | --- | --- | --- |
| Numero: 562 | Tyyppi: kummitus | Edellinen muoto: Ei ole | Seuraava muoto: Cofagrigus |
Yamask on viidennen sukupolven kummitustyypin Pokémon.
Cofagrigus

| 0 | 1 | 2 | 3 |
| --- | --- | --- | --- |
| Numero: 563 | Tyyppi: kummitus | Edellinen muoto: Yamask | Seuraava muoto: Ei ole |
Cofagrigus on viidennen sukupolven kummitustyypin Pokémon.
Tirtouga

| 0 | 1 | 2 | 3 |
| --- | --- | --- | --- |
| Numero: 564 | Tyyppi: vesi/ kivi | Edellinen muoto: Ei ole | Seuraava muoto: Carracosta |
Tirtouga on viidennen sukupolven vesi-/kivityypin Pokémon.
Carracosta

| 0 | 1 | 2 | 3 |
| --- | --- | --- | --- |
| Numero: 565 | Tyyppi: vesi/ kivi | Edellinen muoto: Tirtouga | Seuraava muoto: Ei ole |
Carracosta on viidennen sukupolven vesi-/kivityypin Pokémon.
Archen

| 0 | 1 | 2 | 3 |
| --- | --- | --- | --- |
| Numero: 566 | Tyyppi: kivi/ lento | Edellinen muoto: Ei ole | Seuraava muoto: Archeops |
Archen on viidennen sukupolven kivi-/lentotyypin Pokémon.
Archeops

| 0 | 1 | 2 | 3 |
| --- | --- | --- | --- |
| Numero: 567 | Tyyppi: kivi/ lento | Edellinen muoto: Archen | Seuraava muoto: Ei ole |
Archeops on viidennen sukupolven kivi-/lentotyypin Pokémon.
Trubbish

| 0 | 1 | 2 | 3 |
| --- | --- | --- | --- |
| Numero: 568 | Tyyppi: myrkky | Edellinen muoto: Ei ole | Seuraava muoto: Garbodor |
Trubbish on viidennen sukupolven myrkkytyypin Pokémon. Se muistuttaa pikkuista roskapussia. Trubbishja näkee kaatopaikkojen luona.
Garbodor

| 0 | 1 | 2 | 3 |
| --- | --- | --- | --- |
| Numero: 569 | Tyyppi: myrkky | Edellinen muoto: Trubbish | Seuraava muoto: Ei ole |
Garbodor on viidennen sukupolven myrkkytyypin Pokémon. Se muistuttaa isoa revennyttä roskapussia. Garbodor syö kaikenlaisia jätteitä.
Zorua

| 0 | 1 | 2 | 3 |
| --- | --- | --- | --- |
| Numero: 570 | Tyyppi: pimeys | Edellinen muoto: Ei ole | Seuraava muoto: Zoroark |
Zorua on pimeys-tyypin kettu-pokémon. Se kehittyy Zoroarkiksi tasolla 30. Zorua on ensimmäinen pokemon, joka paljastettiin viidennestä sukupolvesta. 
Zorua pystyy muuttamaan muotoaan miksi tahansa olennoksi, jonka se näkee. Tosin sen häntä jää näkyviin.
Zorua esiintyy kolmannessatoista Pokémon-elokuvassa Illuusioiden mestari. Se esiintyy myös Pokémon-animesarjassa ja -mangassa.
Sen voi saada vain Black ja White-pelissä Celebi tapahtuman avulla.
Zoroark

| 0 | 1 | 2 | 3 |
| --- | --- | --- | --- |
| Numero: 571 | Tyyppi: pimeys | Edellinen muoto: Zorua | Seuraava muoto: Ei ole |
Zoroark on pimeys-tyypin kahdella jalalla kävelevä kettumainen pokémon. Se on kehittynyt Zoruasta. Se on toinen pokémon, joka on paljastettu viidennestä sukupolvesta. Se esiintyy kolmannessatoista Pokémon-elokuvassa, nimeltä Pokémon: Zoroark – Illuusioiden mestari.
Minccino

| 0 | 1 | 2 | 3 |
| --- | --- | --- | --- |
| Numero: 572 | Tyyppi: normaali | Edellinen muoto: Ei ole | Seuraava muoto: Cinccino |
Minccino on viidennen sukupolven normaalityypin Pokémon.
Cinccino

| 0 | 1 | 2 | 3 |
| --- | --- | --- | --- |
| Numero: 573 | Tyyppi: normaali | Edellinen muoto: Minccino | Seuraava muoto: Ei ole |
Cinccino on viidennen sukupolven normaalityypin Pokémon.
Gothita

| 0 | 1 | 2 | 3 |
| --- | --- | --- | --- |
| Numero: 574 | Tyyppi: meedio | Edellinen muoto: Ei ole | Seuraava muoto: Gothorita |
Gothita on viidennen sukupolven meediotyypin Pokémon.
Gothorita

| 0 | 1 | 2 | 3 |
| --- | --- | --- | --- |
| Numero: 575 | Tyyppi: meedio | Edellinen muoto: Gothita | Seuraava muoto: Gothitelle |
Gothorita on viidennen sukupolven meediotyypin Pokémon.
Gothitelle

| 0 | 1 | 2 | 3 |
| --- | --- | --- | --- |
| Numero: 576 | Tyyppi: meedio | Edellinen muoto: Gothorita | Seuraava muoto: Ei ole |
Gothitelle on viidennen sukupolven meediotyypin Pokémon.
Solosis

| 0 | 1 | 2 | 3 |
| --- | --- | --- | --- |
| Numero: 577 | Tyyppi: meedio | Edellinen muoto: Ei ole | Seuraava muoto: Duosion |
Solosis on viidennen sukupolven meediotyypin Pokémon.
Duosion

| 0 | 1 | 2 | 3 |
| --- | --- | --- | --- |
| Numero: 578 | Tyyppi: meedio | Edellinen muoto: Solosis | Seuraava muoto: Reuniclus |
Duosion on viidennen sukupolven meediotyypin Pokémon.
Reuniclus

| 0 | 1 | 2 | 3 |
| --- | --- | --- | --- |
| Numero: 579 | Tyyppi: meedio | Edellinen muoto: Duosion | Seuraava muoto: Ei ole |
Reuniclus on viidennen sukupolven meediotyypin Pokémon.
Ducklett

| 0 | 1 | 2 | 3 |
| --- | --- | --- | --- |
| Numero: 580 | Tyyppi: vesi/ lento | Edellinen muoto: Ei ole | Seuraava muoto: Swanna |
Ducklett on viidennen sukupolven vesi-/lentotyypin Pokémon.
Pöytätennis kesäolympialaisissa 2020 – miesten kaksinpeli

Miesten pöytätenniksen kaksinpeli Tokion 2020 kesäolympialaisissa pelataan 24.–30. heinäkuuta Tokyo Metropolitan Gymnasiumissa. Turnaukseen osallistuu 64–70 urheilijaa.
Karsinnat

Olympiaturnaukseen pääsee monia eri karsintareittejä pitkin. 32 urheilijaa valitaan nelinpelijoukkueiden kautta siten, että jokainen nelinpeliin päässyt maa saa nimetä kaksi urheilijaa myös kaksinpeliin. Näiden lisäksi 22 urheilijaa pääsee maanosakohtaisten karsintojen kautta olympiaturnaukseen. Erillisen maailmanlaajuisen karsintaturnauksen kautta turnaukseen pääsee 2–8 urheilijaa. ITTF:n rankingin perusteella kilpailuihin pääsee 1–13 urheilijaa. Näiden lisäksi turnaukseen voidaan kutsua yksi urheilija. Yhdestä maasta ei saa osallistua kuin korkeintaan kaksi urheilijaa turnaukseen.
Karsinnat > Paikan varmistaneet urheilijat

| Karsintatapa | Ajankohta | Paikat | Urheilijat |
| --- | --- | --- | --- |
| Nelinpeli |  | 32 |   (AUS)     (AUS)     (BRA)     (BRA)     (EGY)     (EGY)     (KOR)     (KOR)     (HKG)     (HKG)     (JPN)     (JPN)     (CHN)     (CHN)    (CRO)     (CRO)     (POR)     (POR)     (FRA)     (FRA)     (SWE)     (SWE)     (GER)     (GER)     (SRB)     (SRB)    (SLO)     (SLO)     (TPE)     (TPE)     (USA)     (USA) |
| Euroopan kisat 2019 | 22.–29. kesäkuuta 2019 | 2 |  Jonathan Groth (DEN)    Tomislav Pucar (CRO) |
| Pan-Amerikan kisat 2019 | 4.–10. elokuuta 2019 | 1 |  Hugo Calderano (BRA) |
| Afrikan karsintaturnaus | 27.–29. helmikuuta 2020 | 4 |  Ibrahima Diaw (SEN)    Adem Hmam (TUN)    Olajide Omotayo (NGR)    Larbi Bouriah (ALG) |
| Pohjois-Amerikan karsintaturnaus | 7.–8. maaliskuuta 2020 | 1 |  Jeremy Hazin (CAN) |
| Erillinen karsintaturnaus | 14.–17. maaliskuuta 2021 | 4 |  Lubomír Jančařík (CZE)    Bence Majoros (HUN)    Wang Yang (SVK)    Kirill Skachkov (OAR) |
| Aasian karsintaturnaus | 18.–20. maaliskuuta 2021 | 5 |  Nima Alamian (IRI)    Enkhbatyn Lkhagvasüren (MGL)    Sathiyan Gnanasekaran (IND)    Clarence Chew (SIN)    Sharath Kamal Achanta (IND) |
| Etelä- ja Keski-Amerikan karsintaturnaus | 13.–17. huhtikuuta 2021 | 4 |  Brian Afanador (PUR)    Horacio Cifuentes (ARG)    Alberto Mino (ECU)    Gaston Alto (ARG) |
| Euroopan karsintaturnaus | 21.–25. huhtikuuta 2021 | 5 |  Kou Lei (UKR)    Álvaro Robles (ESP)    Panagiotis Gionis (GRE)    Ovidiu Ionescu (ROU)    Pavel Sirucek (CZE) |
| Oseanian paikka |  | 1 |  Yoshua Shing (VAN) |
| ITF-ranking |  | 6 |  Liam Pitchford (GBR)    Quadri Aruna (NGR)    Robert Gardos (AUT)    Uladzimir Samsonau (BLR)    Daniel Habesohn (AUT)    Kirill Gerassimenko (KAZ) |
| Kutsu |  | 1 |  Dodji Fanny (TOG) |
Marc Alingué

| Marc Alingué |
| --- | --- |

Henkilötiedot
Syntynyt: 10. marraskuuta 1999 (ikä 24) Helsinki
Kansalaisuus:   Suomi
Uran tiedot
Laji:  kolmiloikka ja pituushyppy
Seura:  Janakkalan Jana
Valmentaja:  Diari Sharifi
Marc Iikka Johannes Alingué (s. 10. marraskuuta 1999 Helsinki) on suomalainen kolmiloikkaaja ja pituushyppääjä, joka edustaa Janakkalan Janaa. Vuosina 2016–2020 häntä valmensi Jari Kataja ja vuodesta 2020 lähtien Diari Sharifi.
Alingué saavutti vuoden 2020 sisäratojen Suomen-mestaruuskilpailuissa hopeaa kolmiloikassa ennätyksellään 15,94. Hän sai hopeaa myös vuonna 2021 sekä pronssia 2022. Kalevan kisoissa hän on parhaimmillaan sijoittunut kolmiloikassa neljänneksi 2018.
Alingué karsiutui kolmiloikan loppukilpailusta alle 20-vuotiaiden MM-kilpailuissa 2018.
Alingué teki kolmiloikkaennätyksensä 15,94 Tampereen hallikilpailussa 15. helmikuuta 2020. Ulkoradoilla hän on loikkinut parhaimmillaan 15,85 Espoossa 27. kesäkuuta 2020. Pituusennätyksensä 738 cm hän hyppäsi Porvoossa 31. elokuuta 2019.